[..]

**153. Par Kuldīgas novada ilgtspējīgas attīstības stratēģijas 2022.-2046. gadam apstiprināšanu**

*Ziņo I. Astaševska*

*Izsakās K. Rasa, N. Kleinberga, D. Kalniņa, B. Freija, A. Gustovskis.*

Kuldīgas novada dome konstatē:

1. Saskaņā ar Kuldīgas novada Domes 2020. gada 17. decembra lēmumu (prot. Nr. 22, p. 53.), Alsungas novada Domes 2020. gada 17. decembra lēmumu (prot. Nr. 21, p. 2.), Skrundas novada Domes 2020. gada 30. decembra lēmumu (prot. Nr. 19, p. 6.) tika uzsākta jaunizveidojamā Kuldīgas novada ilgtspējīgas attīstības stratēģijas 2022.-2046. gadam (turpmāk tekstā – Stratēģija) izstrāde un apstiprināts tās darba uzdevums.
2. Stratēģijas izstrāde tika uzsākta, sadarbojoties Kuldīgas novada, Skrundas novada un Alsungas novada pašvaldībām, savukārt tās izstrādes turpināšana, nodošana publiskai apspriešanai un apstiprināšana ir jaunizveidotā Kuldīgas novada pašvaldības kompetencē.
3. Kuldīgas novada Dome 2021. gada jūlijā pieņēma lēmumu “Par Kuldīgas novada ilgtspējīgas attīstības stratēģijas 2022.-2046. gadam darba uzdevuma grozījumiem” (prot. Nr. 3, p. 44.), tai skaitā precizējusi izstrādes laika grafiku.
4. Atbilstoši Domes lēmumiem un darba uzdevumu tika izstrādāts Stratēģijas projekts (1. redakcija).
5. Saskaņā ar Kuldīgas novada Domes 2021. gada 11. novembra ārkārtas sēdes lēmumu Nr. 7, p. 1, laika posmā no 24.11. 2021. līdz 06.01.2022. tika veikta Stratēģijas projekta (1.redakcijas) publiskā apspriešana.
6. Atbilstoši publiskās apspriešanas rezultātiem, Kuldīgas novada Dome 2021. gada 27. janvārī pieņēma lēmumu (prot. nr. 1, 93.p.) “Par Kuldīgas novada ilgtspējīgas attīstības stratēģijas 2022.-2046. gadam projekta precizēšanu.”
7. Atbilstoši Kuldīgas novada domes 2022. gada 26. maija lēmumam (protokols Nr. 6, p. 77) “Par Kuldīgas novada ilgtspējīgas attīstības stratēģijas 2022.-2046. gadam izstrādes darba uzdevuma grozījumiem Nr. 2”, tās izstrādes termiņš tika pagarināts.
8. Saskaņā ar Kuldīgas novada domes 2022. gada lēmumam 3. novembra lēmumu (protokols Nr. 15, p. 10) laika posmā no 21.11.2022. līdz 12.12.2022. tika veikta Stratēģijas precizētā projekta (2.redakcijas) publiskā apspriešana.
9. Publiskās apspriešanas laikā nav saņemti iebildumi un priekšlikumi par Stratēģijas precizētajā projektā noteiktajiem uzstādījumiem. Dokumentā ir veikti redakcionāli un tehniski precizējumi.

Ņemot vērā iepriekš minēto un pamatojoties uz likuma "Par pašvaldībām" 21. panta pirmās daļas 27. punktu, Attīstības plānošanas sistēmas likuma 6. panta ceturto daļu, 8. un 10. pantu, Teritorijas attīstības plānošanas likuma 5. panta pirmās daļas 3. punktu, 12. panta pirmo daļu, 21. pantu un Ministru kabineta 2014. gada 14. oktobra noteikumu Nr. 628 "Noteikumi par pašvaldību teritorijas attīstības plānošanas dokumentiem" 70. punktu, Kuldīgas novada dome, atklāti balsojot ar 10 balsīm „par” *(I. Astaševska, A. Roberts, B. Freija, R. Ernsons, A. Kimbors, N. Kleinberga, L. Robežniece, R. Lapuķis, B. Mikāla, A. Gustovskis)*, „pret” nav, „atturas” (*K. Ansone*, *R. Valters*, *D. Kalniņa),* ***nolemj****:*

1. Apstiprināt Kuldīgas novada ilgtspējīgas attīstības stratēģiju 2022.-2046. gadam (2.1. redakciju) *(pielikumā)*.
2. Lēmumu par Stratēģijas apstiprināšanu:
	1. ievietot Teritorijas attīstības plānošanas informācijas sistēmā;
	2. ievietot Kuldīgas novada pašvaldības tīmekļa vietnē *www.kuldiga.lv*;
	3. nosūtīt Kurzemes plānošanas reģionam.
3. Kā atbildīgo par lēmuma izpildi noteikt Kuldīgas novada PI “Kuldīgas attīstības aģentūra” vadītāja vietnieku Kasparu Rasu.
4. Lēmuma izpildes kontroli veikt Kuldīgas novada pašvaldības izpilddirektorei Ilzei Dambītei-Dambergai.

***Pielikumā:*** Kuldīgas novada ilgtspējīgas attīstības stratēģijas 2022.-2046. gadam precizētais projekts (2.1. redakcija).

***Lēmums nosūtāms:*** Kuldīgas novada PI "Kuldīgas attīstības aģentūra"*,* Vides aizsardzības un reģionālās attīstības ministrija (izmantojot TAPIS)*,* Kurzemes plānošanas reģionam.

[..]

Sēdi vadīja

Kuldīgas novada domes priekšsēdētāja (paraksts) I. Astaševska

Protokolēja

Klientu apkalpošanas speciāliste (paraksts) E. Ešenvalde

***IZRAKSTS PAREIZS***

Kuldīgas novada pašvaldības

Kancelajas vadītāja p.i. (paraksts)\* L. Damberga

Kuldīgā, datums skatāms laika zīmogā

\* ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU